Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 867/12/1104	Bratislava IV, 21.12.2012
EEČ : 2-11-9-2012

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vedené na XXXXX Policajného zboru XXXXX XXXXX č.v.s. XXXXX pre prečin nebezpečného vyhrážania podľa § 360 ods.1,2 písm.b) Tr.zák., ktorého sa dopustil XXXXX na tom skutkovom základe, že
že dňa XXXXX v čase okolo XXXXX, XXXXX v byte, ktorý obýval s poškodenou XXXXX,  nar. XXXXX pod vplyvom alkoholu vbehol do izby, kde jej šermoval rukami zovretými v päsť pred očami, chytil ju za ruky, ktoré jej vykrútil, následne chytil za krk, ktorý stískal a pustil až potom, čo poškodená začala kričať, pričom jej vulgárne nadával a vyhrážal sa, že ju zabije. 

lebo obvinený nebol v čase činu pre nepríčetnosť trestne zodpovedný
Odôvodnenie:
Vyšetrovateľ XXXXX OR PZ XXXXX XXXXX pod č.v.s. XXXXX trestne stíha obv. XXXXX pre prečin nebezpečného vyhrážania podľa § 360 ods.1,2 písm.b) Tr.zák.
Obvinený XXXXX bol uznesením sudcu pre prípravné konanie Okresného súdu XXXXX XXXXX sp.zn. XXXXX zo dňa XXXXX z dôvodov uvedených v § 71 odsek 1 písmeno c) Trestného poriadku vzatý do väzby s tým, že väzba začala plynúť momentom obmedzenia jeho osobnej slobody, ku ktorej došlo dňa XXXXX  o 14.15h.
Dokazovaním vykonaným v prípravnom konaní boli zistené nasledovné skutočnosti: Trestné oznámenie a  zápisnica o výsluchu svedkyne poškodenej XXXXX zo dňa XXXXX, v ktorom podrobne popísala násilné verbálne a fyzické ataky obvineného voči svojej osobe, s ktorým žila v spoločnej domácnosti a ktoré boli podkladom pre začatie trestného stíhania a následné vznesenie obvinenia XXXXX. Z vykonaného dokazovania vyplývalo, že agresívneho konania voči poškodenej sa XXXXX opakovane dopúšťal pod vplyvom alkoholu a jeho kombinovaním s predpísanými liekmi. Jeho agresivita mala gradujúcu tendenciu, pričom vyvrcholila dňa XXXXX, kedy sa pod vplyvom alkoholu vyhrážal poškodenej zabitím, pričom ju i fyzicky napadol tak, že jej vykrútil ruky a následne chytil pod krk.
Do trestného konania boli preto na podklade príkazu sudcu pre prípravné konanie sp.zn. XXXXX zo dňa XXXXX pribratí znalci z odboru zdravotníctvo a farmácia, odvetvie psychiatria, XXXXX a XXXXX, zo záverov vyšetrenia ktorých vyplýva, že obvinený v čase spáchania skutku trpel syndrómom závislosti od alkoholu, t.č. v terminálnom štádiu vývoja alkoholizmu. Následkom chronického alkoholizmu došlo u obvineného k poškodeniu mozgu, tzv. k vytvoreniu organického psychosyndrómu, ktorý výraznou mierou ovplyvňoval jeho konanie.    
Obvinený XXXXX v čase skutku nevedel rozpoznať nebezpečenstvo svojho konania pre spoločnosť, nevedel svoje konanie ovládať, pričom uvedené organické poškodenia mozgu spôsobili vymiznutie jeho ovládacích a rozpoznávacích schopností. Znalkyne sa zhodli, že pobyt obvineného na slobode nie je nebezpečný, za predpokladu totálnej abstinencie. XXXXX navrhli uložiť ochranné  psychiatrické liečenie ambulantnou formou.
Dňa XXXXX bol obvinený na podklade príkazu prokurátora sp.zn. XXXXX XXXXX prepustený z väzby na slobody, nakoľko pominuli dôvody väzby. 
Podľa § 8 Tr. zák. trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak. 
Podľa § 360 ods.1,2 písm.b) Tr. zák. trestného činu nebezpečného vyhrážania sa dopustí ten, kto sa chránenej osobe vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť obavu, potrestá sa odňatím slobody na 6 mesiacov až tri roky.
Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 
Podľa § 215 ods.1 písm. e) Tr. zák. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Zhodnotiac vyššie uvedené dôkazy konštatujem, že konanie XXXXX  naplnilo zákonné znaky prečinu nebezpečného vyhrážania podľa § 360 ods.1,2 písm.b) Tr.zák., možno konštatovať, že sa skutok stal, XXXXX je osobou, ktorá sa ho dopustila. Znalci z odboru zdravotníctvo a farmácia odvetvie psychiatria však v znaleckom posudku konštatovali, že XXXXX v čase spáchania skutku nebol schopný rozpoznať nebezpečenstvo a protiprávnosť svojho konania a toto ovládať. S poukazom na túto skutočnosť je preto nevyhnutné vyvodiť právny záver o nepríčetnosti obvineného XXXXX v čase spáchania skutku a v dôsledku tejto skutočnosti aj o absencii trestnej zodpovednosti obvineného. 
Vzhľadom na uvedené som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka